पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। बीएससी प्रथम वर्ष में फीस जमा करवाने की तिथि आगे बढ़ाने की मांग को लेकर स्टूडेंट्स ने बुधवार को न्यू कैंपस के मुख्यद्वार पर कुलपति प्रो. बीएस राजपुरोहित को रोक लिया। काफी समझाने के बाद भी जब छात्रनेता नहीं माने तो कुलपति वहां से रवाना हो गए। वे बॉटनी विभाग में एक कार्यक्रम में शामिल होने आए थे। कुलपति के निर्देशानुसार कार्यवाहक कुलसचिव रामनिवास चौधरी ने एक आदेश जारी कर सभी डीन व डायरेक्टर्स को निर्देश दिए हैं कि अव्यवहारिक प्रदर्शन व विवि की संपत्ति को नुकसान पहुंचाने वाले छात्रों के खिलाफ मुकदमा दर्ज कराया जाए। जेएनवीयू में बीएससी प्रथम वर्ष में प्रवेश के लिए फार्म जमा करवाने की अंतिम तिथि 3 जून थी।
इसे आगे बढ़ाने की मांग को लेकर स्टूडेंट्स ने संकाय उपाध्यक्ष रामदयाल चौधरी व किसान छात्रसंघ अध्यक्ष राजूराम खोजा के नेतृत्व में न्यू कैंपस पहुंचे तथा मुख्यद्वार बंद कर दिया। बॉटनी विभाग में आयोजित पौधरोपण कार्यक्रम में शामिल होने के लिए कुलपति प्रो. बीएस राजपुरोहित न्यू कैंपस आए तो छात्रों ने उन्हें रोक दिया। कुलपति ने उनकी मांग पर संतोषजनक जवाब नहीं दिया तो छात्रों ने गेट खोलने से इनकार कर दिया। आखिर कुलपति वहां से रवाना हो गए। प्रदर्शन में छात्रनेता केसाराम, रामचंद्र जलवाणिया, रामकिशोर, नाथन खिलेरी व ईश्वर भाकर, दिनेश व चुन्नीलाल मौजूद थे।
तिथि बढ़ाने का अभी निर्णय नहीं : कुलसचिव रामनिवास चौधरी ने बताया कि जेएनवीयू ने फीस जमा कराने की तिथि आगे बढ़ाने के बारे में अभी तक कोई निर्णय नहीं लिया है। एबीवीपी ने विभिन्न मांगों को सौंपा ज्ञापन : एबीवीपी ने बुधवार को विभिन्न समस्याओं के समाधान की मांग का ज्ञापन कुल सचिव को सौंपा। इस अवसर पर एबीवीपी के महानगर मंत्री महेन्द्र सिंह, सुमित गहलोत, मयंक राकावत, राहुल सिंह, सुरेश भादू, चंद्रवीर सिंह बड़ला, महेश सारस्वत आदि उपस्थित थे।
एलडीसी भर्ती: आज एक और सूची जारी होने की संभावना
जोधपुर त्न पंचायत राज विभाग में एलडीसी की सीधी भर्ती में एक और सूची जारी होगी। यह सूची संभवत गुरुवार को आएगी। राज्य सरकार ने यह दूसरी सूची भी रिक्त पदों की ढाई गुणा अधिक की जारी करने का निर्णय लिया है। इसके साथ अब ढाई के स्थान पर अभ्यर्थियों का चयन रिक्त पदों के 5 गुणा में से किया जाएगा। जिला परिषद अब इन पांच गुणा में से रिक्त पदों के लिए अभ्यर्थियों का चयन कर सभी जिलों में रिक्त पद भरेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn